Imtella' April 14, 2021 - Aġġornata 14 Ta' April, 2021 3:10pm Membri tal-familja ta' Tom Stewart, li għeb f'Malta fl-20 ta' Mejju 2016, għadhom jittamaw li jsibuh qawwi u sħiħ. Xahar bogħod mill-anniversarju tal-għajbien tiegħu, in-neputija Stephanie Stewart għamlet appell fuq il-midja soċjali biex kull min għandu xi farka tagħrif iwassalielha, żgħira kemm hi żgħira. "Għadna nittamaw li għadu hemm barra," qalet Stephanie Stewart, filwaqt li esprimiet il-fehma li dan seta' telaq minn Malta. Hija ċċarat li Tom huwa minn Luton u ma jitkellimx bil-Malti, u huwa twil sitt piedi u ħames pulzieri. F'intervista ma' TVM sena u nofs ilu, Stephanie kienet għamlet appell lil zijuwha biex jirritorna d-dar għaliex il-familja tinsab inkwetata ħafna għalih. Ara iktar hawn: 'Inkwetati għalik' – in-neputija tar-raġel li ħarab minn Mount Carmel